תנועת אומ"ץ - יומן פעילות - שוטף - אומ"ץ מבקשת לבדוק את כשירות מינויו של פרופ' הרשקוביץ לתפקיד נציב שירות המדינה
אומ"ץ מבקשת לבדוק את כשירות מינויו של פרופ' הרשקוביץ לתפקיד נציב שירות המדינה
תנועת אומ"ץ פונה לכבוד השופט בדימוס יוסף שפירא, מבקר המדינה בנושא הנ"ל כדלקמן:
"בימים אלו התבשרנו על מינויו של פרופסור דניאל הרשקוביץ' לתפקיד נציב שירות המדינה.
נציבות שירות המדינה הינה יחידה ממשלתית האמונה על כוח אדם במוסדות ממשלתיים. ומשכך היחידה ממונה על ניהול העסקתם של עובדי המדינה, ניהול תקנים, של משרדי הממשלה, קליטת ומינוי עובדים, קביעת מסלולי קידום, הכשרת עובדי מדינה וטיפול ברווחתם.
מעצם הגדרת תפקידו, על נציב שירות המדינה להיות שומר סף בניהול מנגנון עובדי המדינה ללא חשד לנטייה פוליטית זו או אחרת.
על אף הכחשותיו בתקשורת, פרופסור דניאל הרשקוביץ' הינו בעל זיקה פוליטית מובהקת. כיהן כשר בממשלת ישראל מטעם הבית היהודי ואף היה חבר באותה מפלגה.
אשר על כן, יש חשש כי פעולותיו יהיו מוטים בהתאם להשתייכות הפוליטית שלו. הראיה, על פי חומרים שברשותנו, הרשקוביץ' מינה פעיל מפלגה של הבית היהודי לעוזרו אשר התראיין בלעדית לעיתון הבית של המפלגה " מקור ראשון".
נראה לנו כי יש לבדוק בהקדם את כשירותו של פרופסור הרשקוביץ לכהן כנציב שירות המדינה מהטעמים שצוינו מעלה. "